stanford-oval/wikipedia huggingface dataset:
Ranskan ja Venäjän liitto
Sopimukset

Ensimmäinen sopimus Ranskan ja Venäjän välillä oli 27. elokuuta 1891 solmittu yleinen poliittinen liitto, jossa julistettiin maiden välistä ystävyyttä ja jossa osapuolet sitoutuivat neuvottelemaan joutuessaan uhatuiksi. Sopimus ei sisältänyt sotilaallisia sitoumuksia. Sellaisenaankin se oli suuri voitto Ranskalle, mutta venäläiset toivoivat yhä uutta liittoa Saksan kanssa. Kun Aleksanteri III:n ja Vilhelm II:n tapaaminen Kielissä osoitti Saksan asenteen muuttumattomaksi, Venäjä taipui solmimaan varsinaisen puolustussopimuksen Ranskan kanssa.
Salaiset neuvottelut käytiin elokuussa 1892 de Boisdeffren ja Venäjän pääesikunnan päällikön, kenraali Nikolai Obrutševin välillä. Niin sanottu Boisdeffren–Obrutševin sopimus allekirjoitettiin 18. elokuuta 1892. Sen mukaan Venäjä lähettäisi Ranskan tueksi 800 000 miestä, mikäli Saksa tai Saksan tukema Italia hyökkäisi Ranskaan. Ranska taas lähettäisi vastaavasti 1 200 000 miestä Saksan tai Saksan tukeman Itävalta-Unkarin hyökätessä Venäjälle. Kolmannen kohdan mukaan sekä Ranska että Venäjä mobilisoisivat heti kaikki voimansa, jos yksikin kolmiliiton maa toimeenpanisi liikekannallepanon.
Sopimuksen pitämiseksi salaisena sitä ei voitu käsitellä Ranskan parlamentissa, joten ratifiointiin liittyneet muodollisuudet hoidettiin hallitusten välisellä salaisella kirjeenvaihdolla 27. joulukuuta 1893 – 4. tammikuuta 1894. Liiton olemassaolon tunnusti julkisesti ensimmäisenä Ranskan entinen pääministeri Alexandre Ribot Ranskan edustajainkamarissa vuonna 1895 pitämässään puheessa. Liittosopimusta täydennettiin 9. elokuuta 1899 solmitulla sopimuksella, jonka mukaan Ranska ja Venäjä sitoutuvat tukemaan toistensa pyrkimyksiä tasapainon palauttamiseksi Eurooppaan, millä tarkoitettiin mahdollisia rajansiirtoja kyseisten maiden eduksi. Täydennyksenä aiempiin sopimuksiin liitettiin vielä Ranskan ja Venäjän välinen laivastosopimus 16. elokuuta 1912.
Seuraukset

Kun Ranska ja Englanti solmivat vuonna 1904 keskenään Entente cordiale -sopimuksen ja Venäjä ja Englanti vuonna 1907 vastaavan sopimuksen, syntyi näiden valtioiden välille niin sanottu kolmoisentente. Siitä tuli Saksan, Italian ja Itävalta-Unkarin välisen kolmiliiton vastainen suuri liitto.
Ranskan ja Venäjän liittosopimuksen ehdoilla oli myöhemmin merkittävä vaikutus ensimmäisen maailmansodan syttymiseen. Kenraali Obrutšev oli tiennyt Venäjän liikekannallepanon niin hitaaksi, ettei sodan uhan ilmetessä olisi luultavasti enää aikaa neuvotteluihin. Siksi hän oli elokuun 1892 neuvotteluissa vaatinut sopimukseen sitoumuksen automaattisesta täydestä mobilisaatiosta jonkun kolmiliiton maan ryhtyessä liikekannallepanoon, olipa sen syy mikä tahansa. Tämä mobilisaatioautomatiikka tuli myöhemmin osaltaan johtamaan siihen, että Itävalta-Unkarin ja Serbian välinen konflikti laajeni heinä–elokuussa 1914 yllättäen suursodaksi, kun Venäjä käynnisti oman liikekannallepanonsa ja Saksa tulkitsi sen sodanjulistukseksi.
Right Action

| ”Right Action” Franz Ferdinand |
| --- | --- | --- |

Singlen tiedot
 Albumilta: Right Thoughts, Right Words, Right Action
 Julkaistu: 27. kesäkuuta 2013
 Tuottaja(t): Joe Goddard Alexis Taylor
 Tyylilaji: indie rock, dance-rock, funk
 Kesto: 03.02
 Levy-yhtiö: Domino
Franz Ferdinandin muut singlet
| ”Die on the Floor/Katherine Hit Me” 2009 | ”Right Action” 2013 | ”Love Illumination” 2013 |
Right Action on skotlantilaisen indie rock -yhtye Franz Ferdinandin kappale, joka julkaistiin ensimmäisenä singlenä yhtyeen neljänneltä albumilta Right Thoughts, Right Words, Right Action 27. kesäkuuta 2013.
Kappaleen musiikkivideon on ohjannut Jonas Odell ja se julkaistiin videopalvelu YouTubessa 7. heinäkuuta 2013.
Kappaleet > 7" singlejulkaisu

Right Action – 3.01
Love Illumination – 3.44
Right Now (Ile Kallio Big Rock Bandin albumi)

| Right Now Ile Kallio Big Rock Band |
| --- | --- | --- |

Studioalbumin tiedot
 Julkaistu: 2. syyskuuta 2016
 Formaatti: CD, digitaalinen
 Tyylilaji: rock
 Kesto: 45.49
 Levy-yhtiö: Sony
Listasijoitukset
  Suomen virallinen lista: 12.
Ile Kallio Big Rock Bandin muut julkaisut
| Shook Up! 2015 | Right Now 2016 |   |
Singlet albumilta Right Now
 ”I Feel Love” Julkaistu: 29. huhtikuuta 2016  ”Right Now” Julkaistu: 12. elokuuta 2016
Right Now on Ile Kallio Big Rock Bandin toinen studioalbumi, joka julkaistiin 2. syyskuuta 2016 levymerkillä Sony Music Entertainment. Albumi nousi julkaisuviikollaan Suomen virallisen listan sijalle 12.
Albumilta julkaistiin kaksi singleä, joista ensimmäinen ”I Feel Love” ilmestyi 29. huhtikuuta, ja siitä kuvattiin myös musiikkivideo. Toinen single ”Right Now” julkaistiin 12. elokuuta.
Kappaleet

I Feel Love – 3.23
Right Now – 3.52
Tell Me What Do You Want – 3.20
Don’t Let the Truth Get In the Way – 4.28
Take Me to the Highway – 5.38
The Future The Past – 4.51
Yeah Yeah – 3.44
Cash Is King – 4.52
Touché – 3.46
I Haven’t Had Enough – 3.45
Without You – 4.10
Right Here, Right Now (My Heart Belongs to You)

| ”Right Here, Right Now (My Heart Belongs to You)” Agnes Carlsson |
| --- | --- | --- |

Singlen tiedot
 Albumilta: Agnes
 Äänitetty : 2005
 Julkaistu: 7. joulukuuta 2005
 Formaatti: CDS
 Tekijä(t): Jörgen Elofsson
 Tuottaja(t): Jörgen Elofsson, Rickard Brandén, Per Westerlund
 Tyylilaji: pop
 Kesto: 04.09
 Levy-yhtiö: Columbia
Agnes Carlssonin muut singlet
|   | ”Right Here, Right Now (My Heart Belongs to You)” 2005 | ”Stranded” 2006 |
Right Here, Right Now (My Heart Belongs to You) on Agnes Carlssonin debyyttialbumin "Agnes" ensimmäinen single, joka oli Ruotsissa listaykkösenä kuuden viikon ajan. Myöhemmin Raffaëla Paton, Alankomaiden vuoden 2006 Idols-kilpailun voittaja teki laulusta cover-version. Kappale on myös mukana vuonna 2006 julkaistussa ruotsinkielisessä Staraoke -pelissä.
CD single

Right Here, Right Now (My Heart Belongs to You) – 4.09
Right Here, Right Now (My Heart Belongs to You) – 4.09 (instrumentaali)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Retry

| Retry |
| --- | --- |
Kehittäjä:  Rovio LVL11
Julkaisija:  Rovio Entertainment
Jakelija:  App Store
Pelimoottori:  Unity 3D
Julkaistu:  Suomi, Kanada, Puola 6. toukokuuta 2014 Maailmanlaajuinen 22. lokakuuta 2014
Lajityyppi:  toimintapeli
Pelimuoto:  yksinpeli
Ikäluokitus:  Apple: 4+
Alusta:  iOS, Android
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK : 
Retry on suomalaisen Rovio Entertainmentin kehittämä mobiilipeli, joka julkaistiin 6. toukokuuta 2014 iOS:lle, alun perin vain Suomessa, Kanadassa ja Puolassa. Peli julkaistiin maailmanlaajuisesti 22. lokakuuta 2014, tällöin myös Androidille.
Pelaaminen

Pelissä ohjataan lentokonetta, jolla kuuluu lentää maaliin asti useissa eri kentissä, varoen esteitä. Kentät ovat suoraviivaisia ja sivultapäin kuvattuja. Kenttiin tulee niiden vaikeutuessa erilaisia esteitä, kuten tuulenpuuskia. Lentokone osaa tehdä silmukoita. Pelissä voi ostaa välietappeja, joista pääsee jatkamaan kenttää, jos osuu esteeseen. Jos pelaaja osuu esteeseen, kenttä alkaa välittömästi uudelleen. Pelissä on retrohenkiset 8-bittiset grafiikat.
Aiheesta muualla

Virallinen sivusto (englanniksi)
Reese Hoffa

| Mitalit | Mitalit | Mitalit |  |
| --- | --- | --- | --- |
|  Reese Hoffa Osakan MM-kisojen 2007 palkintojenjaossa. |  Reese Hoffa Osakan MM-kisojen 2007 palkintojenjaossa. |  Reese Hoffa Osakan MM-kisojen 2007 palkintojenjaossa. |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 | kuulantyöntö |  |
| MM-kilpailut  | MM-kilpailut  | MM-kilpailut  |  |
|  Kultaa | Osaka 2007 | kuulantyöntö |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Moskova 2006 | kuulantyöntö |  |
|  Hopeaa | Budapest 2004 | kuulantyöntö |  |
|  Hopeaa | Valencia 2008 | kuulantyöntö |  |
Reese Hoffa (s. 8. lokakuuta 1977 Evans, Georgia, Yhdysvallat) on yhdysvaltalainen kuulantyöntäjä.
Vuonna 2003 Hoffa voitti Pan-Amerikan kisoissa kultaa ja 2004 Budapestin MM-hallikisoissa hän saavutti hopeaa tuloksella 21,07. Hän sijoittui samana vuonna Yhdysvaltain olympiakarsinnoissa toiseksi, mutta epäonnistui Ateenan olympialaisissa ja jäi karsintoihin. Seuraavana vuonna hän oli kolmas IAAF:n yleisurheilufinaalissa.
2006 Moskovan MM-hallikisoissa Hoffa työnsi finaalissa peräti 22,11 metriä, mikä riitti maailmanmestaruuskultaan. Myöhemmin samana vuonna hän voitti IAAF:n yleisurheilufinaalin ja työnsi toiseksi yleisurheilun maailmancupissa. Seuraavana vuonna hän voitti kultaa Osakan MM-kisoissa tuloksella 22,04 ja oli paras myös IAAF:n yleisurheilufinaalissa. Maaliskuussa 2008 hän saavutti hopeaa sisäratojen MM-kilpailuissa Valenciassa. Pekingin olympialaisissa hän oli kuudes ja Berliinin MM-kilpailuissa 2009 neljäs. Daegun MM-kilpailuissa 2011 hän oli viides ja Istanbulin sisäratojen MM-kilpailuissa 2012 neljäs.
Hoffa voitti olympiapronssia Lontoossa 2012 tuloksella 21,23. Moskovan MM-kilpailuissa 2013 hän sijoittui neljänneksi ja Pekingin MM-kilpailuissa 2015 viidenneksi.
Hoffan ennätys on 3. elokuuta 2007 Lontoossa työnnetty 22,43. Hän on voittanut Yhdysvaltojen mestaruuden ulkoradoilla 2007, 2008 ja 2012 sekä sisäradoilla 2006 ja 2012.
Henkilökohtaiset ennätykset

Kuulantyöntö: 22,43 (2007)
Kiekonheitto: 49,92 (2001)
Moukarinheitto: 60,05 (2002)
Aiheesta muualla

reesehoffa.com (Arkistoitu – Internet Archive)
Miesten kuulantyönnön maailmanmestarit
Rohkunborrin kansallispuisto

Kartta Norjan kansallispuistoista, Rohkunborrin kansallispuisto merkitty numerolla 34.
Rohkunborrin kansallispuisto on kansallispuisto Tromssan läänin alueella Pohjois-Norjassa. Kansallispuisto perustettiin vuonna 2011 ja sen pinta-ala on 556 km².
Kansallispuiston kartta
Sørdalenin kanjoni
Torniojärvi kansallispuistosta nähtynä
Porrasjärvi (Nokia)

| Porrasjärvi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Nokia
Koordinaatit:  61°30′48″N, 23°27′16″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue‎ (35.21)
Laskuoja:  oja Heinijärveen 
Järvinumero:  35.212.1.011 
Mittaustietoja
Pinnankorkeus:  149,4 m 
Rantaviiva:  2,344 km 
Pinta-ala:  0,09024 km² 
Tilavuus:  0,000392 km³ 
Suurin syvyys:  10,7 m 
Valuma-alue:  4,9 km² 
 fiPorrasjärvi 
Porrasjärvi  on Pirkanmaalla Nokialla sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Porrasjärvi on osa Laajanojan valuma-aluetta.
Maantietoa

Järvi on itä-länsi-suunnassa 550 metriä pitkä ja 150 metriä leveä. Järven itäpäässä on pohjoiseen työntyvä 300 metriä pitkä lahti, jonka keskikohdassa sijaitsee 10 metriä leveä salmi. Järven pinta-ala on 9,0 hehtaaria. Siihen laskee neljä lyhyttä suo-ojaa ja pohjoiseen työntyvän lahden päässä siihen on yhteydessä Pieni Porrasjärvi 10 metriä kapeaa salmea myöten. Vaikka järvet ovat samalla tasolla, pidetään niitä erillisinä järvinä. Myös pitkän lahden keskivaiheilla on salmi, johon on rakennettu kävelysilta. Järvessä on kaksi pientä luotoa ja länsirannan tuntumassa sijaitsee pieni lampi. Heinijärven oma laskuoja kulkee 650 metriä suon läpi ja laskee itäiseen Heinijärveen. Veden laskennallinen viipymä järvessä on 117 vuorokautta ja järven rantaviivan pituus on 2,3 kilometriä. Pohjoisranta on kallioista mäkeä, mutta muualla ranta on matalaa. Rantaviivaan asti ulottuu paikoin soistunutta metsää. Järvi on autio, mutta sen etelärantaa seuraa luonnonsuojelualueella risteileviä polkuja.
Vedenlaatu

Järven vedenlaatua on tutkittu vuosina 1978, 1982, 1990–1996, 1999–2015. Porrasjärvi kuuluu Alisenjärven reittiin, joka valittiin vuonna 1991 pääkohteeksi valtion happamoituneiden vesistöjen tutkimusprojektiin. Vuonna 1978 oli Porrasjärven vedenväri tumma, se oli vähäravinteinen järvi ja sen happamuustaso erittäin hapan, jonka puskurikyky happamoitumista vastaan oli heikko. Tämän jälkeen sekä Kalliojärveä kalkittiin vuosina 1998 ja 2003 että Ruokejärveä vuosina 2001, 2007 ja 2014. Kalkituksen seurauksena Porrasjärven happamuustaso kohosi lähemmäksi normaalia, mutta se jäi edelleen vielä hieman happamaksi. Myös veden puskurikyky happamoitumista vastaan koheni alkuksi tyydyttäväksi, mutta on palautunut sen jälkeen taas heikoksi tai välttäväksi. Veden ravinnepitoisuudet olivat ennen kalkitusta karujen järvien tasoa, mutta kalkituksen aikana ne ovat ajoittain kohonneet lievästi rehevien järvien tasolle. Pitoisuuksien kohoamista ovat edeltänyt joko pitkäkestoiset sateet tai järveen on joutuneet lumien sulamisvedet, jolloin vesinäytteiden arvot ovat kohonneet. Järven happitalous on valuma-alueen yläpuolisten järvien tavoin ollut tyydyttävä. Järveen muodostuu lämpötilakerrostumisesta johtuen alus- ja päällysvesikerrokset. Alusvesi muuttuu etenkin talvijaksolla vähähappiseksi ja voi muuttua jopa hapettomaksi. Järven tilanne on kokonaisuutena tyydyttävä, koska kesällä on tilanne valoisampi.
Natura 2000

Ylinenjärvi kuuluu Natura 2000 -verkostossa Nokian Kaakkurijärviin ja muodostavat siellä yhdessä itäisen Heinäjärven (osa), Porrasjärven, Pienen Porrasjärven, Juottojärven ja Kalliojärven kanssa yhteisen enklaavin. Siihen kuuluvat myös osa Pitkäjärven ympäristöstä ja kaikki Ruokejärven ympäristöt.
Historiaa

Kalmbergin kartastossa vuodelta 1855–1856 järven rantaviiva seuraa nykyistä rajaa muuten hyvin, mutta järven pohjoisosaan sisältyy myös Juottojärven muotoinen lahti. Jos kyseessä ei ole ollut kartoittajan virhe, saattoi se olla mahdollista nykyisten järvien 40 senttimetrin korkeuseron vuoksi. Kartan tekemisen jälkeen järven vedenpintaa olisi vain laskettu sen verran, jotta rannoille olisi muodostunut heinäniittyjä. Tässä mielessä Ylinenjärven järvenlasku oli paljon tuottoisampi. Kartoittaja on toisaalta kirjoittanut järven kohdalle toisenkin nimen ”Juotto-järvi”, joten päinvastainen tulkinta on perusteltavissa.
Vuoden 1964 peruskartassa Porrasjärveksi on merkitty nykyiset Porrasjärvi ja Pieni Porrasjärvi. Vuoden 1975 kartassa ne olivat jo eri nimiset.
Run of the Mill

| ”Run of the Mill” George Harrison |
| --- | --- | --- |

Kappaleen tiedot
 Albumilta: All Things Must Pass
 Julkaistu: 27. marraskuuta 1970
 Tekijä(t): George Harrison
 Tuottaja(t): Phil Spector
 Tyylilaji: Folkrock
 Kesto: 02.49
 Levy-yhtiö: Apple Records
Run of the Mill on englantilaisen muusikko George Harrisonin vuonna 1970 julkaistu kappale albumilta All Things Must Pass. Harrison kirjoitti kappaleen pian The Beatlesin Get Back -äänitysten päätyttyä vuonna 1969, kun yhtyeen jäsenten välillä oli paljon keskinäisiä kiistoja ja vaikeuksia.
Kappaleen tulkitaan usein olevan Harrisonin henkilökohtainen kuva viimeisestä vuodestaan The Beatlesin jäsenenä. Rolling Stone -lehden Andrew Grant Jacksonin mukaan kappaleen lyriikoista on tulkittavissa Harrisonin turhautumus The Beatlesiin ja siihen, etteivät John Lennon ja Paul McCartney ymmärtäneet hänen kehittyneen laulunkirjoittajana, sekä sen ymmärtäminen, että hän oli menettänyt muiden yhtyeen jäsenten ystävyyden.
Vastaanotto

Kappaleen ilmestyessä Rolling Stonen kriitikko Ben Gerson kehui sitä "liikuttavaksi klassikko-Beatlesiksi" ja "mccartneymaiseksi lyriikaksi".
Vuonna 2014 julkaistun Harrisonin albumikokoelman arvostelussa Classic Rock -lehden Paul Trynka kirjoittaa kappaleesta Run of the Mill seuraavasti:
»Kuten monissa Harrisonin kappaleissa, alku ja soinnutus ovat helliä, rauhoittavan tunnistettavia, mutta juuri aloillemme asettuessamme melodia hyppääkin ohi hänelle tunnusomaisella tahtiosoituksen lyhytkestoisen vaihtamisen tempulla. Se on häikäisevää ammattitaitoa – vaan silti hellää ja pakottamatonta.»
Ruostepyrstöräätäli

| Ruostepyrstöräätäli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Räätälit Orthotomus
Laji::  sericeus
Kaksiosainen nimi
 Orthotomus sericeus  (Temminck, 1836) 
Katso myös
   Ruostepyrstöräätäli Wikispeciesissä   Ruostepyrstöräätäli Commonsissa 
Infobox OKNimi-testi OKIUCN-testi OK: 
Ruostepyrstöräätäli (Orthotomus sericeus) on kaakkoisaasialainen varpuslintu. Sen elinympäristö ulottuu Myanmarin ja Thaimaan eteläosista Malakan niemimaalle, Singaporeen, Filippiinien lounais- ja länsiosiin, sekä Indonesian pohjoisille saarille. Lajista tunnetaan kolme alalajia. Coenraad Jacob Temminck kuvaili lajin holotyypin Borneosta 1836.
Runa Cronström

Runa Boel Marianne Cronström (27. maaliskuuta 1915 Vaasa – joulukuussa 1994 Uppsala, Ruotsi) oli suomalainen keramiikkataiteilija ja ruotsin kielellä kirjoittanut nuortenkirjailija.
Cronströmin vanhemmat olivat metsänhoitaja Eric Wilhelm Cronström ja Ella Helena Cronström. Hän opiskeli 1930-luvulla Helsingissä Taideteollisuuskeskuskoulussa. Cronström kirjoitti näihin aikoihin myös kolme ruotsinkielistä tyttökirjaa.
Cronström meni naimisiin 1944 ja muutamaa vuotta myöhemmin hän muutti Karlskronaan Ruotsiin jossa hän toimi Karlskronan posliinitehtaassa muotoilijana ja posliinimaalarina aina tehtaan sulkemiseen saakka 1968. Tämän jälkeen Cronström muutti Röbon kylään Uppsalan lähelle.
Teoksia

Susanne - du glömmer dig!. Söderström, Helsingfors 1938, 2. painos 1943
Du skall icke hava lust .... Söderström, Helsingfors 1944
Marita-fosterbarnet : en bok för unga flickor. Söderström, Helsingfors 1945
Ruori

Klassinen vanhan ajan laivoissa käytetty puinen ruori.
Ruori on laivan tai muun aluksen ohjaamiseen tarkoitettu ohjauslaite, joka muuttaa peräsimen tai potkurin asentoa. Ruorin kehällä on usein kapuloita.
Aiheesta muualla

Kuvia tai muita tiedostoja aiheesta Laivan ruori Wikimedia Commonsissa
Rohloff

| Rohloff AG>  |
| --- | --- |

Perustettu:  1986
Kotipaikka:  Fuldatal, Saksa
Tuotteet:  Polkupyöränosat
Henkilöstö:  45
Kotisivu:  www.rohloff.de
Infobox OKVirheellinen NIMI-arvo: 
Rohloff Speedhub 500/14
Rohloff AG on saksalainen yritys, joka valmistaa polkupyörän napavaihteistoja, ketjuja ja työkaluja. Se sijaitsee Fuldatalin laaksossa lähellä Kasselin kaupunkia. Yrityksen logo on musta siluetti variksesta keltaisella taustalla.
Rohloff AG perustettiin vuonna 1986. Yrityksen synnyn taustalla oli polkupyörän ketju SLT-99:n tuotannon aloittaminen. Myöhemmin Rohloff laajensi toimintansa polkupyörien vaihdenapojen valmistamiseen. Rohloff esitteli vahdenapa Speedhub 500/14 -mallin vuonna 1996. Nykyään Rohloff valmistaa joka vuosi arviolta 15 000 vaihdenapaa (arvio vuodelta 2006). [lähde? ]
Rohloff valmistaa myös pyöräilyyn liittyviä tarkkuustyökaluja, kuten ketjun niittaustyökaluja ja kulumismittoja.
Aiheesta muualla

Wikimedia Commonsissa on kuvia tai muita tiedostoja aiheesta .
Rohloff AG:n kotisivu
Rohloff-maahantuoja Suomessa
SS Yongala

SS Yongala
SS Yongala oli australialainen matkustajalava, joka upposi Cape Bowling Greenissä, Australian Queenslandissa 23. maaliskuuta 1911. Matkalla Melbournesta Cairnsiin se joutui sykloniin ja upposi Townsvillen eteläpuolelle. Osia hylystä ja sen lastista rantautui viitaten siihen, että aluksen pohja olisi tullut piilossa olevan kiven repimäksi.
Kaikki 122 laivalla ollutta ihmistä menehtyivät, mikä tekee tapauksesta yhden Australian pahimmista merionnettomuuksista. Hylky löydettiin vasta vuonna 1958 ja siitä on sittemmin tullut sukellus- ja turistikohde.
Wikimedia Commonsissa on kuvia tai muita tiedostoja aiheesta .
Ruoripotkuri

Maailman ensimmäinen sähköinen Azipod-ruoripotkuriyksikkö. Forum Marinum, Turku
Ruoripotkuri tai kääntöpotkuri on laivoissa käytettävä potkuriyksikkö, joka on käännettävissä sen pystyakselin suhteen. Potkuriyksikkö kääntyy 360°, joten potkuriyksikkö korvaa perinteisen peräsimen. Järjestelmiä on toteutettu sijoittamalla sähkömoottori itse yksikköön tai akselein ja kulmavaihtein toteutettu voimansiirto aluksen koneilta. Ensimmäisenä Suomessa ruoripotkureita valmisti Hollming Oy tuotenimellä Aquamaster, jota nykyään käyttävät myös muun muassa Ulstein-ryhmä ja Rolls-Royce. Suomessa on muitakin valmistajia, kuten ABB, jonka rekisteröimä tavaramerkki on Azipod. Sen kiinteälapaisia potkureita pyörittää suuritehoinen sähkömoottori (vierasmagnetoitu tahtimoottori), joka saa virtansa laivan generaattoreista.
Schottel-merkkiset kääntöpotkurit asennettuna laivaan
Sähkökäyttöinen ruoripotkuri vie vähemmän tilaa kuin perinteinen akselivetoinen potkuri/peräsinyhdistelmä. Koska akseleille ei tarvitse varata tilaa, se voidaan käyttää hyödyksi muuhun. Dieselsähköinen voimansiirtojärjestelmä on myös perinteistä polttoainetaloudellisempi ja se tuottaa vähemmän runkovärinää. Lisäksi ruoripotkurijärjestelmällä varustettua laivaa voidaan ohjailla tehokkaasti kaikilla nopeuksilla.
Ruoripotkureita, joissa koko potkurikoneisto kääntyi 360 astetta, otettiin ensimmäisenä Suomessa käyttöön mittaustukialus Prismassa ja sittemmin jäänmurtajissa.
Ruoripotkureita on asennettu myös muihin aluksiin, kuten risteilyaluksiin, säiliöaluksiin ja autolauttoihin. Järjestelmä voidaan jälkiasentaa myös sellaisiin dieselsähköisellä voimansiirrolla varustettuihin aluksiin, jossa on kiinteä potkuri ja peräsin.
Dieselsähköinen ruoripotkurikoneisto on huomattavasti kalliimpi rakentaa kuin perinteinen akselivetoinen koneisto.
Aiheesta muualla

Wikimedia Commonsissa on kuvia tai muita tiedostoja aiheesta .
ABB:n Azipod -info
Rolf Palmén

Karl Rolf Johan Palmén (27. elokuuta 1897 Vaasa – 13. huhtikuuta 1976 Helsinki) oli suomenruotsalainen kirjailija ja kääntäjä.
Rolf Palménin vanhemmat olivat Helsingin tuomiokunnan tuomari, laamanni Eskil Heribert Palmén (1863–1941) ja Sally Maria Skog (1873–1938). Hänen veljensä oli akateemikko Erik Palmén.
Palmén väitteli filosofian tohtoriksi psykologian alalta vuonna 1923. Hän työskenteli sitten pankkitoimihenkilönä Helsingissä 1926–1933 ja tämän jälkeen lehdistöasiamiehenä, toimittajana, kirjailijana ja kääntäjänä. Viimeksi Palmén toimi valtioneuvoston palveluksessa kääntäjänä 1949–1964. Palmén toimitti tai avusti Svensk Botten, Mercator, Aftonposten, Landsbygdens folk, Nyland, Finsk Tidskrift ja Appell-lehtiä.
Teoksia

Associationslagen inom den experimentella psykologien, Helsingin yliopiston väitöskirja. 1923
Skräll : romaani. Söderström, Helsingfors 1945
Strömlinje : romaani. Söderström, Helsingfors 1946
Skymtar : runoja. Söderström, Helsingfors 1947
Sting : runoja. Nordiska antikvariska bokhandeln, Helsingfors 1948
Splitter : runoja. Nordiska antikvariska bokhandeln, Helsingfors 1949
Svir : romaani. Nordiska antikvariska bokhandeln, Helsingfors 1950
På kant med mycket : muistelmia. Omakustanne, Helsingfors 1972
Anonym eskapad : romaani. Omakustanne, Helsingfors 1974
Sista dusten  : runoja. Omakustanne, Helsingfors 1975
Käännöksiä

Stendhal : Om kärleken. Söderström, Helsingfors 1947, uusi painos Pontes, Göteborg 1986 (alkuteos De l'amour)
Sigmund Freud : Vitsen och dess förhållande till det omedvetna. Söderström, Helsingfors 1954 (alkuteos Der Witz und seine Beziehung zum Unbewussten)